**DNEVNA PRIPREMA ZA VJERONAUČNI SAT**

1. **OPĆI PODATCI O VJERONAUČNOM SATU**

**Škola:** OŠ Ivan Mažuranić, Vinkovci

**Vjeroučiteljica**: Ana Volf, dipl. teolog

**Razred:** VIII.a

**Trajanje vjeronaučnog sata**: 45'

**Datum izvođenja**: 22. svibnja 2014.

**Tip sata**: obrada

**Nastavna cjelina**: VII. Biti kršćanin u Crkvi i društvu

**Nastavna tema**: Sudjelovanje u životu župne zajednice

**Nastavna jedinica**: Župa- zajednica vjere i života

**KLJUČNI POJMOVI:** zajednica, župna zajednica, vjerski život u župi, moje mjesto u župnoj zajednici

**CILJ:** prepoznati župnu zajednicu kao mjesto aktivnog sudjelovanja i konkretiziranja vlastitih sposobnosti i potaknuti na promišljanje o vlastitom poslanju u župnoj zajednici.

 **ISHODI:**

***Obrazovni (Kognitivni*):**

* protumačiti što je župa,
* definirati bitne odrednice župne zajednice,
* imenovati važnije oblike vjerskog života u konkretnoj župi kojoj učenici pripadaju

***Odgojni (Afektivni):***

* preispitati vlastite sposobnosti ili talente primjenjive u župnoj zajednici

***Djelatni (Psihomotorički):***

* navesti načine kako aktivno sudjelovati u životu župne zajednice

**Metodički sustav:** problemsko-stvaralački

**Oblici rada:** čelni, skupni (timski) rad, individualni rad

**Nastavne metode:** čitanje teksta, usmeno izlaganje, razgovor, pismeno izražavanje, usmeno izražavanje.

**Aktivnosti učenika:** molitveno izražavanje, razgovor (odgovaranje na pitanja), iznošenje vlastitih iskustava, oslikavanje tijela jednog učenika, odgovaranje na pitanja, prezentiranje uradaka, rad na tekstu

**Nastavna sredstva:** bilježnica, udžbenik, Sveto Pismo, slikovni prikazi

**Nastavna pomagala:** ploča, kreda, olovka, magnetići, „pak“ papiri, markeri, radni zadatci.

**Plan ploče:**



**Korelacija:** Biologija (sve teme osmoga godišta, poznavanje sustava u tijelu, govor o stanici, oku, srcu, mozgu)

**Pitanja za provjeru ishoda:**

1. Objasni što je župa
2. Definiraj bitne oznake župne zajednice
3. Imenuj važnije oblike života u svojoj župi
4. Preispitaj svoje vlastite talente
5. Navedi načine kako možeš sudjelovati u životu svoje župe.

**Izvori za pripremanje nastavnika:**

* Program katoličkoga vjeronauka u osnovnoj školi, Hrvatska biskupska konferencija, Zagreb, 2003.;
* Nastavni plan i program za osnovnu školu, Ministarstvo znanosti, obrazovanja i športa, Zagreb, 2006.;
* Udžbenik za katolički vjeronauk osmoga razreda osnovne škole „S Kristom u život“, KS, Zagreb, 2008.167.-169.str.;
* HNOS, Vjeronauk za 8.razred, Radna nelektorirana verzija, 1.kolovoza 2006.
* Primjena Bloomove taksonomije znanja u nastavi, Elvira Nimac, pdf.dokument sa stranice [www.azoo.hr/images/razno/E.\_**Nimac**.doc](http://www.azoo.hr/images/razno/E._Nimac.doc) (20.5.2014.)
* <https://www.youtube.com/watch?v=VgpJ1IOjUSc> (21.5. 2014.)

**Izvori za pripremanje učenika:**

* Udžbenik za katolički vjeronauk osmoga razreda osnovne škole „S Kristom u život“, KS, Zagreb, 2008. 167.-169.str.;
1. **GLOBALNA STRUKTURA SATA**
2. **Molitveni početak**
3. **Motivacija**
4. **Najava teme**
5. **Razrada teme u skupinama**
6. **Iznošenje rezultata rada**
7. **Sinteza**
8. **Aktualizacija**
9. **Molitveni završetak**
10. **TIJEK SATA**

**1. Molitveni početak:**

Učenici s vjeroučiteljem mole Posljednicu svetkovine Duhova. *(Posljednica se nalazi na 137. str. i od sata obrade cjeline „Potvrda- snaga kršćanskoga poslanja“ kao uvodnu molitvu molimo Posljednicu. Također, učenici će osmoga razreda moliti Posljednicu na misi zahvale za kraj školske godine, 8. lipnja, na svetkovinu Duhova u župi sv.Vinka Pallottija u Vinkovcima)*

**2. Motivacija:**

Vjeroučiteljica pokazuje učenicima plakat ljudskog tijela.

* Je li vam poznat ovaj plakat?
* Što vas je ove godine iz gradiva biologije o čovjeku i njegovu tijelu zapanjilo, zadivilo?
* Je li važno da je čovjek zdrav da bi dobro funkcionirao?

U šestome razredu učili smo sliku Crkve koja je kao, kako kaže sveti Pavao, Kristovo tijelo. Pročitat ću vam kratki tekst iz Pavlovih poslanica koji nas podsjeća na to.

Kao što u jednom tijelu ima mnogo udova,

tako smo i mi, mnogi, jedno tijelo u Kristu,

a pojedinci udovi jedan drugome...

Ta u jednom Duhu svi smo u jedno tijelo kršteni...

I svi smo jednim Duhom napojeni.

Različiti su darovi, a isti Duh;

i različita djelovanja, a isti Bog koji čini sve u svima.

A svakome se daje očitovanje Duha na korist (zajednice).

(iz poslanice Rim i Kor)

 Na poziv vjeroučiteljice učenici na dva velika pak papira ocrtavaju jednog učenika.

Papir se pričvršćuje na ploču. Ovaj ocrtani učenik predstavlja „homo vjeronaukusa“ osmoga razreda.

**3. Najava teme:**

Današnji cilj sata je proširiti znanje o poznatome gradivu- o župi: naučiti definiciju župe i bitne elemente župe te vidjeti koje su poteškoće u djelovanju župe. „Homo vjeronaukus“ će danas biti netko tko će nam pomoći da u skupnom radu naučimo nešto o župi, a u tome nam pomaže i udžbenik na str 167.

Stavljamo na ploču i u bilježnicu naslov „Župa- zajednica vjere i života“.

**4. Razrada teme u skupnom radu:**

**Upute za skupni rad:**

Svaka skupina dobiti će radni materijal- crtež. To su: mozak, srce, stanica i oko. Na crtežu vam piše radni zadatak, a crtež je i mjesto gdje će te napisati ono što se od vas traži. Za rad će biti dovoljno 8-10 minuta,a nakon toga slijedi izvješće po skupinama.

**1. MOZAK -** Uz pomoć teksta u udžbeniku na str.167. definirajte pojam *župa* i navedite četiri bitna elementa koji čine župu.

Također, pojasnite što čini više župa, tko predvodi ove zajednice i što podrazumijeva život u župi (168.str).

**2. SRCE -** Župnu vanjštinu na određenom teritoriju čini i župna crkva.

Navedite kome je posvećena župna crkva i što o svecu znate, tko je župnik, kada je izgrađena, opišite crkvu, unutrašnjost, vanjštinu i okoliš oko župe.

**3. STANICA –** Ljudi čine temeljnu stanicu jedne župe. Župa je ponajprije zajednica vjernika. Nabrojite skupine koje se u vašoj župi nalaze (a vama su poznate).

 Opišite čime se bavi svaka skupina koju ste naveli.

**4. OKO -** Osim pozitivnoga u jednoj župi, moguće je primijetiti i ono manje dobro.

Koje probleme i poteškoće uočavate u svojoj župi/župama? (npr. Zašto mladi ljudi nakon krizme ne žele još više aktivno sudjelovati u životu svoje župe?)

**5. Iznošenje rezultata rada**

Učenici iznose rezultate svoga rada pred pločom.

Svaka skupina nakon izlaganja stavlja crtež mozga, oka, srca i stanice na „homo vjeronaukusa“.

**6. Sinteza**

Ruke su nam potrebne i važne. Dio su tijela,…(uvod u sintezu).

U bilježnicu učenici ocrtavaju vlastitu ruku. U palac i oko njega upisuju definiciju župe, a u ostala četiri prsta upisuju četiri elementa koji čine župu.

Čitamo nekoliko uradaka.

**7. Aktualizacija**

Poznata pjesma kaže: Ti trebaš dlanove moje… Ostao nam je dlan ruke prazan u bilježnici.

 U dlan ruke potrebno je upisati ono što učenici rade sada u župi, tj. kako su angažirani,ali i ono što bi jednoga dana mogli činiti obzirom na zanimanja koja su u prethodnim temama spominjali kao životne pozive i odabire.

Nakon što čujemo neke učenike, pozivam učenike da dođu i napišu svoje ime i prezime u „homo vjeronaukusa“ jer on predstavlja njih same (postavljeno je pitanje koje zaokružuje aktualizaciju: tko je taj homo vjeronaukus?). Učenici shvaćaju da su to oni sami.

**8. Molitveni završetak:**

Učenici se potpisuju uz pjesmu „Krist na žalu“.

1. **KRITIČKI OSVRT**

|  |
| --- |
|  |

1. **PRILOZI:**
* radni zadatci za skupni rad